Talle jaagduiwels vas | Maroela Media
Talle jaagduiwels vas
Die Ekurhuleni-metropolisie (EMPD) het Sondag 'n 26-jarige man vasgetrek wat glo teen 179 km/h op die N12 in die Bedfordview-gebied in Gauteng gery het.
Kobeli Mokheseng, woordvoerder van die EMPD, sê die man het met 'n Volkswagen Polo naby die Germiston-afrit in 'n ooswaartse rigting gery toe die vermeende oortreding gepleeg is. Hy is die oggend omstreeks 06:50 deur metropolisiebeamptes vasgetrek.
"Die man het aangevoer hy is laat vir werk," sê Mokheseng.
Nog vyf bestuurders, tussen 31 en 40 jaar oud, is ook vir dieselfde oortreding vasgetrek nadat hulle onderskeidelik tussen 164 en 172 km/h in 'n 120 km/h-sone gery het.
Nog 'n 26-jarige man is Saterdagoggend vasgetrek nadat hy glo teen sowat 174 km/h op die N12 in 'n ooswaartse rigting in die Alberton-omgewing gejaag het. Hy is in hegtenis geneem en na die Alberton-polisiestasie geneem.
Klagtes van roekelose en nalatige bestuur staar al sewe bestuurders in die gesig. Hulle sal na verwagting eersdaags in die landdroshowe in Germiston en Palmridge verskyn.
Ramaphosa oor grond: '1913-wet se skadelike gevolge steeds te sien'
Man in hof oor renosterhoring
Hulle is nog jonk het seker nie speelgoed gehet toe hulle klein was nie,dis hoekom hulle met karre speel wat deur masjiene aangedryf word en sy baas nie ken nie.
Ek wonder hoeveel het wegkom met die Government Salute (handjie hou vir n geldjie). We have a problem..